### Resume

I forbindelse med oprettelse af Vejle Brandvæsen pr. 1. januar 2022 nedsatte Vejle Kommune en Beredskabskommission der består af:
9 medlemmer, herunder 5 medlemmer udpeget af byrådet med politidirektøren og 3 medarbejderrerpræsentanter.

I forbindelse med nedsættelse af Beredskabskommissionen blev der ikke taget stilling til, om der skulle ydes mødediæter mm.

### Sagsfremstilling

Ifølge beredskabslovens § 9, stk. 4 kan Byrådet beslutte, at der ydes Beredskabskommssionens medlemmer, diæter og befordringsgodtgørelse efter reglerne i § 16 a i lov om kommunernes styrelse.

En beslutning skal omfatte alle medlemmer af beredskabskommssionen.

Dog kan byrådsmedlemmer ikke modtage diæter, ligesom kommunalt og statslige ansatte ikke kan modtage diæter, når varetagelsen af hvervet er et led i den pågældendes embedsgerning.

Det foreslås, at Beredskabskommissionen indstiller, at Byrådet godkender, at der ydes mødediæter og befordringsgodtgørelse efter reglerne i kommmunestyrelseslovens § 16 a til medlemmerne af Beredskabskommissionen med tilbagevirkende kraft fra 1. januar 2022, og at sagen sendes videre til endelig godkendelse i Byrådet.

Beslutningen fra Beredskabskommissionen vil forelægge på mødet.

### Klima og resiliensvurdering

Ikke relevant.

### Sagens videre forløb

Sagen skal behandles af Byrådet.

### Historik

Beredskabschefen indstiller, 28. marts 2023, pkt. 4:

at Beredskabskommissionen anbefaler Byrådet at godkende, at der ydes mødediæter og befordringsgodtgørelse efter reglerne i kommunestyrelseslovens § 16 a til medlemmerne af beredskabskommisionen med tilbagevirkende kraft fra 1. januar 2022.

Beslutning fra Beredskabskommissionen, 28. marts 2023, pkt. 4:

Anbefalet.

Gorm Larsen var fraværende.

### Beslutning

Godkendt.